cyanic-selkie/wikianc huggingface dataset:
Σαντζάκι της Αλβανίας
Ιστορία
Ο Χαντίμ Σουλεϊμάν Πασάς ήταν σαντζάκμπεης της Αλβανίας για λίγο πριν γίνει σαντζάκμπεης του Σμεντέρεβο.
Το Σαντζάκι της Αλβανίας διαλύθηκε το 1444, μετά την ίδρυση της Ένωσης της Λέζας. Μετά την πτώση του Ελμπασάν στα χέρια των Οθωμανών για άλλη μια φορά η κατασκευή του Κάστρου του Ελμπασάν οδήγησε στην ίδρυση του Σαντζακιού του Ελμπασάν. Το νέο σαντζάκι ενσωμάτωσε το Σπατ και το Τσερμενίκε. Την ίδια περίοδο ιδρύθηκε το Σαντζάκι του Αυλώνα με τις υποπεριοχές (καζά) Σκραπάρ, Περμέτη, Πόγκον, Τεπελένι και Αργυρόκαστρο.
Διοίκηση
Τα πρόσφατα κατεχόμενα αλβανικά εδάφη οργανώθηκαν στο Σαντζάκι των Αρβανιδών, μια στρατιωτική-διοικητική περιφέρεια που υπαγόταν στην ευρύτερο Εγιαλέτι της Ρούμελης (Οθωμανικά Βαλκάνια). Το σαντζάκι υποδιαιρέθηκε σε εννέα βιλαέτια, υποπεριοχές που περιλάμβαναν μια πόλη και τα γύρω χωριά, με επικεφαλής μπέηδες. Τα βιλαέτια με τη σειρά τους υποδιαιρέθηκαν σε ναχιγιέ υπό την επίβλεψη ενός ναΐμπ (επαρχιακός δικαστής). Το Σαντζάκι της Αλβανίας αντιπροσωπεύει τον πρώτο ορισμό της Αλβανίας από την Οθωμανική Αυτοκρατορία ως εδαφική ενότητα, που συνδέει την αλβανική γλώσσα με μια συγκεκριμένη περιοχή.
Το 1431–32, ο Οθωμανός κυβερνήτης Ουμούρ Μπέης συνέταξε ένα ντεφτέρ (κτηματογράφηση) στο σαντζάκι, το οποίο εκτεινόταν από την Κρούγια στα βόρεια έως την κοιλάδα του ποταμού Θύαμις στο νότο.
Παραπομπές
<references group="" responsive="1">
Πηγές
Αλβανια Κατηγορία:Οθωμανική Αλβανία Κατηγορία:Κράτη και περιοχές που ιδρύθηκαν το 1415 Κατηγορία:Κράτη και περιοχές που καταργήθηκαν το 1444
Ντόουγκλας Αουγκούστο
Ο Ντόουγκλας Αουγκούστο Σοάρες Γκόμες (Douglas Augusto Soares Gomes, γενν. 13 Ιανουαρίου 1997), γνωστός απλά ως Ντόουγκλας, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως κεντρικός μέσος για την Nantes
Σταδιοδρομία σε συλλόγους
Γεννημένος στο Ρίο ντε Τζανέιρο, ο Ντόουγκλας εντάχθηκε στη ακαδημία νέων της Φλουμινένσε το 2004, σε ηλικία επτά ετών. Στις 6 Σεπτεμβρίου 2015, έκανε το ντεμπούτο του στην πρώτη ομάδα - και στη Σέριε Α -, ξεκινώντας στο βασικό σχήμα στην εντός έδρας ήττα με 1-3 εναντίον της Φλαμένγκο.
Ο Ντόουγκλας ήταν μόνιμος στη βασική 11αδα κατά τη διάρκεια της σεζόν 2016 και το Φεβρουάριο ανανέωσε το συμβόλαιο του μέχρι το 2021. Σημείωσε το πρώτο του γκολ στις 13 Σεπτεμβρίου εκείνου του έτους, σε μία εντός έδρας νίκη με 4-2 επί της Ατλέτικο Μινέιρο.
Στις 19 Ιουλίου 2018, έκανε μεταγραφή στην Κορίνθιανς για το ποσό του 1 εκατομμυρίου ευρώ. Τον Ιανουάριο, δόθηκε δανεικός στην Μπαΐα, όπου αγωνίστηκε σε 7 αγώνες με την ομάδα.
Την 1η Ιουλίου 2019, ο ΠΑΟΚ επιβεβαίωσε την άφιξη του Ντόουγκλας από την Κορίνθιανς, με τον ίδιο να υπογράφει τετραετές συμβόλαιο και με κόστος μεταγραφής 3 εκατομμυρίων ευρώ. Αυτή είναι η πρώτη του ομάδα εκτός Βραζιλίας. Για το 2019-2020 αλλά και το 2020-2021, αποτέλεσε βασικό στέλεχος της ομάδος. Στον τελικό της 22 Μαΐου του 2021 ο ΠΑΟΚ ήρθε αντιμέτωπος με τον ΟΣΦΠ, με τον Δικέφαλο του Βορρά να επικρατεί με σκορ 2-1. Ο Αουγκούστο αγωνίστηκε σε ολόκληρο τον αγώνα.
Διεθνής σταδιοδρομία
Ο Ντόουγκλας έχει κληθεί στην Εθνική Βραζιλίας Κ-20.
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Φλουμινένσε Φούτμπολ Κλαμπ Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Σπορτ Κλαμπ Κορίνθιανς Παουλίστα Κατηγορία:Ποδοσφαιριστές Εσπόρτε Κλούμπε Μπαΐα Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
1199 Γκελντονία
Η Γκελντονία (Geldonia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,258. Ανακαλύφθηκε το 1931 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου και της έδωσε ως όνομα τη λατινική ονομασία της γενέτειράς του Ζοντουέν, μικρής πόλης στο Βέλγιο.
Φυσικά χαρακτηριστικά
Η μέση διάμετρος της Γκελντονίας εκτιμάται σε 31,25 χιλιόμετρα. Ο φασματικός τύπος της είναι CGTP (κατά Tholen), ενώ το γεωμετρικό άλβεδό της είναι 0,1299. Είναι άγνωστο αν και με ποια περίοδο περιστρέφεται η Γκελντονία γύρω από τον εαυτό της.
Εξωτερικοί σύνδεσμοι
Γκελντονια
Φάρος (Κριμαία)
Ο Φάρος (Форос; Форо́с, Foros) είναι παραθαλάσσια κωμόπολη του Δήμου Γιάλτας και αποτελεί de facto μέρος της ρωσικής Δημοκρατίας της Κριμαίας. Ο πληθυσμός του, σύμφωνα με την απογραφή του 2014, ήταν 1.844 κάτοικοι. Ο Φάρος είναι το νοτιότερο θέρετρο της Κριμαίας.
Η ίδρυσή του φαίνεται να έγινε από Έλληνες εμπόρους κατά τον Μεσαίωνα. Τον 19ο αιώνα ανακαλύφθηκε εκ νέου από τον Ρώσο επιχειρηματία Αλεξάντρ Κουζνέτσοφ, ο οποίος έχτισε εκεί μία παραθαλάσσια έπαυλη. Ο Κουζνέτσοφ ανέλαβε την χρηματοδότηση του κυριότερου αξιοθέατος της κωμόπολης, την εκκλησία της Αναστάσεως. Αυτό το περίτεχνο αρχιτεκτονικά κατασκεύασμα, το οποίο αποτελείται από πέντε τρούλους, βρίσκεται σε έναν βράχο 400 πάνω από την επιφάνεια της θάλασσας και δεσπόζει πάνω από τον Φάρο.
Οι Σοβιετικοί ηγέτες έχτισαν πολλά κρατικά ντάτσα κοντά στον Φάρο. Ένα από αυτά προσέλκυσε διεθνές ενδιαφέρον κατά τη διάρκεια της απόπειρας πραξικοπήματος του 1991, όταν ο Σοβιετικός ηγέτης Μιχαήλ Γκορμπατσώφ έκανε διακοπές εκεί όταν ξέσπασε το κίνημα. Η πολυτελής ντάτσα του Γκορμπατσώφ δέχτηκε μάλιστα πυροβολισμούς κατά τη διάρκεια της σύλληψης του Γκορμπατσώφ.
1200 Αυτοκράτειρα
Η Αυτοκράτειρα (Imperatrix) είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,825. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Αυτοκράτειρας εκτιμάται σε 39,52 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0714. Η Αυτοκράτειρα περιστρέφεται γύρω από τον εαυτό της μία φορά κάθε 13 ώρες και 20 λεπτά.
Εξωτερικοί σύνδεσμοι
Αυτοκρατειρα
Τατουάζ στη Μιανμάρ
Τo τατουάζ στη Μιανμάρ ήταν ένα ευρέως διαδεδομένο έθιμο που εξασκούνταν από διάφορες εθνικές ομάδες όπως οι Bamar, οι Shan και οι Karen μέχρι τον 20ο αιώνα. Το τατουάζ ήταν ένα διακριτικό πολιτισμικού δείκτη. Για παράδειγμα, οι Arakanese που σχετίζονται με τους Bamar δεν έκαναν τατουάζ. Οι Mon έκαναν τατουάζ αλλά όχι στους μηρούς σε αντίθεση με τους Bamar.
Προέλευση
Το έθιμο του τατουάζ μεταξύ των Bamar προέρχεται από τους Shan, που πίστευαν ότι τα τατουάζ είχαν μαγικές ή πνευματικές ικανότητες και τα χρησιμοποιούσαν ως φυλαχτά και προστατευτικά γούρια. Η πρακτική αυτή συνέπεσε με τον έλεγχο της Άνω Βιρμανίας από τα κράτη των Shan από τον 14ο αιώνα έως τον 17ο αιώνα και καθώς οι ίδιοι οι Shan έκαναν τατουάζ εισήγαγαν αυτήν την πρακτική και στους Bamar.
Ωστόσο, με την έναρξη της αποικιοκρατίας στη Βιρμανία η πρακτική του τατουάζ γρήγορα σταμάτησε ιδιαίτερα στις Βιρμανικές πόλεις. Κατά τη διάρκεια του 1930, υπήρξε αναβίωση της δημοτικότητας του τατουάζ μεταξύ των ανταρτών που συμμετείχαν στις αγροτικές και χιλιετείς εξεγέρσεις. Οι ίδιοι οι άνδρες έκαναν τατουάζ για να προστατεύονται από τις σφαίρες και τα μαχαίρια. Η πρακτική των τατουάζ είναι δημοφιλής στη νεολαία της Βιρμανίας.
Χρωστικές ουσίες
Οι χρωστικές που χρησιμοποιούνταν παραδοσιακά για τα τατουάζ της Μιανμάρ (Βιρμανίας) ήταν το αραιωμένο κόκκινο του θειούχου υδράργυρου και αιθάλη από λάμπα πετρελαίου. Για το μαύρο χρώμα, χρησιμοποιούσαν αιθάλη αναμεμειγμένη με αποξηραμένη χοληδόχο κύστη ψαριών ή βοοειδών σε μορφή σκόνης, βρασμένα σε νερό και σιγοβρασμένα με φύλλα από πικρό πεπόνι. Το προϊόν συρρικνωνόταν σε πάστα και αποξηραινόταν μέχρι τη χρήση. Το χρώμα που προέκυπτε ήταν πρασινωπό και ταμποναριζόταν στις τρυπημένες περιοχές του δέρματος με φύλλα Senna siamea ή Brugmansia suaveolens.
Το τατουάζ στους άντρες
Σχεδόν όλοι οι άντρες Bamar έκαναν τατουάζ σε παιδική ηλικία (μεταξύ των ηλικιών 8 και 14), από τη μέση μέχρι τα γόνατα. Τα σχέδια του τατουάζ ήταν διακοσμητικές μιμήσεις από αραβουργήματα με ζώα και μυθικά πλάσματα, συμπεριλαμβανομένων μεταξύ άλλων, γάτων, πιθήκων και τσιτάχ. Για τους Bamar το τατουάζ στη μέσης γινόταν με μαύρη χρωστική ουσία και γινόταν πριν ή αμέσως μετά την προσωρινή χειροτονία στο μοναχισμό, μια σημαντική τελετής ενηλικίωσης για τους άνδρες. Σε άλλα μέρη του σώματος έκαναν τατουάζ με κόκκινο χρώμα. Μεταξύ των Shan, οι μπλε ή κόκκινες χρωστικές ουσίες ήταν ιδιαίτερα δημοφιλής, όπως επίσης τα γούρια και οι καβαλιστικές μορφές όπως τα τατουάζ γιάντρα.
Το τατουάζ ήταν μια επίπονη διαδικασία που απαιτούσε εκτεταμένη χρήση οπίου ως παυσίπονο. Ένας επαγγελματίας καλλιτέχνης τατουάζ χρησιμοποίησε ένα hnitkwasok ένα μεγάλο διπλό ορειχάλκινο ή σίδερένιο εργαλείο με σχισμή 2 ιντσών ( 51 χιλιοστά) παρόμοιο με ένα διπλό μυτερό στυλό για να τρυπήσει το δέρμα. Η ολοκλήρωση των τατουάζ έπαιρνε από 3 έως 6 ημέρες.
Το τατουάζ στις γυναίκες
Οι γυναίκες Chin του Νότου είχαν επίσης τατουάζ στα πρόσωπά τους με λεπτές γραμμές από μπλε χρωστικές ουσίες, ώστε να αποθαρρύνουν τους εισβολείς από το να τις απαγάγουν. Οι γυναίκες Chin έκαναν συνήθως τατουάζ μεταξύ των ηλικιών 15 και 20. Το έθιμο αυτό σταμάτησε γρήγορα ύστερα από την απαγόρευση από το σοσιαλιστικό καθεστώς της Βιρμανίας στη δεκαετία του 1960 και την αποτροπή από τους Χριστιανούς ιεραπόστολους. Οι γυναίκες Mro έκαναν επίσης τατουάζ με τη μορφή μικρών σημαδιών ή αστεριών στο μάγουλο, στο μέτωπο ή στους μαστούς.
Δείτε ακόμα
Κατηγορία:Τατουάζ - Δερματοστιξία
Νικόλαος Γαζής
Ο Νικόλαος Γαζής του Ζάχου (27 Ιουνίου 1903 - 6 Φεβρουαρίου 1996) ήταν Έλληνας δικηγόρος και πολιτικός, στενός φίλος και συνεργάτης του Γεωργίου Μαύρου. Διατέλεσε προϊστάμενος Νομικών Υπηρεσιών της Εθνικής Τράπεζας, της οποίας τελικά έγινε και υποδιοικητής, καθώς και υπηρεσιακός υπουργός. Μεταπολιτευτικά χρημάτισε βουλευτής Επικρατείας με την Ένωση Κέντρου και ευρωβουλευτής με το ΠΑΣΟΚ.
Βιογραφία
Γεννήθηκε το 1903 στα Τρίκαλα, γιος του Ζάχου και της Περσεφόνης Τριανταφυλλοπούλου από το Καρπενήσι. Ορφάνεψε από πατέρα από πολύ νωρίς και σπούδασε στην Νομική Σχολή του Πανεπιστημίου Αθηνών, ορμώμενος από το θείο του, καθηγητή Νομικής Κωνσταντίνο Τριανταφυλλόπουλο. Πραγματοποίησε μεταπτυχιακές νομικές σπουδές στα πανεπιστήμια των Παρισίων (Γαλλία) και της Νέας Υόρκης (ΗΠΑ).
Εργάστηκε ως δικηγόρος, νομικός σύμβουλος και υποδιοικητής της Εθνικής Τράπεζας και έζησε για ένα διάστημα στις ΗΠΑ κατά τον Β΄ Παγκόσμιο Πόλεμο. Ήταν μέλος και νομικός σύμβουλος της ελληνικής αντιπροσωπείας στην Συνδιάσκεψη του Αγίου Φραγκίσκου το 1945 που είχε ως αποτέλεσμα την ίδρυση του Οργανισμού Ηνωμένων Εθνών (ΟΗΕ). Επίσης συμμετείχε ως νομικός εμπειρογνώμων στην επιτροπή διαπραγμάτευσης της συμφωνίας σύνδεσης της Ελλάδος με την τότε Ευρωπαϊκή Οικονομική Κοινότητα (ΕΟΚ).
Στις 22 Σεπτεμβρίου 1961 διορίστηκε υπουργός παρά την Προεδρία της Κυβερνήσεως στην υπηρεσιακή κυβέρνηση Δόβα. Στην υπηρεσιακή κυβέρνηση του Στυλιανού Μαυρομιχάλη ανέλαβε υπουργός Οικονομικών, από την 1η Οκτωβρίου 1963 ως τις 8 Νοεμβρίου του ίδιου έτους. Προσωπικός φίλος του Γεωργίου Μαύρου, στις εκλογές του 1974 εξελέγη βουλευτής Επικρατείας με την Ένωση Κέντρου - Νέες Δυνάμεις. Έλαβε μέρος στην επιτροπή για τη σύνταξη του Συντάγματος του 1975.
Εξελέγη ευρωβουλευτής με το ΠΑΣΟΚ και υπηρέτησε από τις 24 Ιουλίου 1984 ως τις 24 Ιουλίου 1989. Έλαβε μέρος σε πολλές επιτροπές και ήταν αντιπρόεδρος της Επιτροπής Νομικών Θεμάτων και Δικαιωμάτων των Πολιτών, από τον Ιούλιο του 1984 ως τον Σεπτέμβριο του 1987.
Απεβίωσε τον Φεβρουάριο του 1996, σε ηλικία 93 ετών και με την ιδιόχειρη διαθήκη του, κληροδοτούσε ολόκληρη την περιουσία του στο Ίδρυμα Γαζή, του οποίου ήταν και ο πρώτος πρόεδρος. Ήταν παντρεμένος με τη Μαρία Γαζή.
Παραπομπές
Κατηγορία:Έλληνες υπουργοί Οικονομικών Κατηγορία:Έλληνες υπουργοί Προεδρίας Κατηγορία:Έλληνες νομικοί Κατηγορία:Έλληνες βουλευτές επικρατείας‎ Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Υστρικόμορφα
Ταξινομική
thumb|left|255px|Κρανίο ενός [[καπιμπάρα, όπου φαίνεται ο υπερμεγέθης «υποκογχικός δίαυλος» (κοιλότητα κάτω από την κόγχη του οφθαλμού που καταλήγει στην άνω γνάθο), που υπάρχει στα περισσότερα υστρικόμορφα, μάλιστα το συγκεκριμένο χαρακτηριστικό ονομάσθηκε «υστρικομορφία».]] Η σύγχρονη ταξινομική θεωρεί τα υστρικόμορφα ως υπόταξη των τρωκτικών, γνωστή και ως εντοδάκρυα (Entodacrya) ή κτενοϋστρικά (Ctenohystrica), που ενώνει τα κτενοδάκτυλα (γκούντι της Αφρικής) με τα υστρικόγναθα τρωκτικά. Υπέρ της μεταξύ αυτών των δύο ομάδων σχέσεως υπάρχει σημαντική μορφολογική και ισχυρή μοριακή φυλογενετική υποστήριξη. Αυτό ωστόσο ακυρώνει την παραδοσιακή θεώρηση των «σκιουρόγναθων», καθώς αυτά καθίστανται παραφυλετική ομάδα.
Τα υστρικόμορφα, ή τουλάχιστον κάποια μέλη των καβιόμορφων, δεν θεωρούνται από κάποιους ως τρωκτικά. Ωστόσο οι περισσότερες γενετικές έρευνες επιβεβαιώνουν τη μονοφυλετικότητα των τρωκτικών.
Τα υστρικόμορφα εμφανίσθηκαν στη Νότια Αμερική κατά το Ηώκαινο, όταν σε αυτή την ήπειρο υπήρχαν μόνο μεταθήρια, ξέναρθρα και εξαφανισμένα σήμερα οπληφόρα ως τα μοναδικά θηλαστικά της (εκτός από τις νυχτερίδες). Φαίνεται ότι έφθασαν με ωκεάνια διασπορά, διασχίζοντας τον Ατλαντικό Ωκεανό από την Αφρική πάνω σε παρασυρόμενες φυσικές σχεδίες από βλάστηση. Το ίδιο ίσως συνέβη και με τα πρωτεύοντα, τα οποία επίσης εμφανίσθηκαν στη Νότια Αμερική την ίδια εποχή, όταν ήταν ακόμα χωρισμένη από την Κεντρική και Βόρεια Αμερική.
Οικογένειες
Ο ακόλουθος κατάλογος οικογενειών βασίζεται στην ταξινόμηση των και , που ανέλυσαν πρώιμα απολιθωμένα τρωκτικά και βρήκαν υποστηρικτικά δεδομένα για το ότι η υπόταξη «Sciuravida» όπως ορίσθηκε από τους  πολυφυλετική και παραπλανητική. Παρακάτω το σύμβολο «†» σημειώνει τις προϊστορικές ομάδες που έχουν εξαφανισθεί.
Ηφαιστειακά κέντρα της Αίγινας
Δώδεκα ηφαιστειακά κέντρα (ανενεργά), που χρονολογούνται από την Πλειόκαινο και την Πλειστόκαινο περίοδο βρίσκονται  στην περιοχή της Παλαιοχώρας και της Αγίας Μαρίνας της Αίγινας.
Η Αίγινα βρίσκεται στις δυτικές απολήξεις του ηφαιστειακού τόξου του Αιγαίου. Το μεγαλύτερο μέρος της είναι ημιορεινό, ενώ τα 2/3 της επιφάνειάς της αποτελούνται από ηφαιστειακά πετρώματα. Στο πτυχωμένο υπόβαθρό της κυριαρχούν οι ασβεστολιθικοί σχιστόλιθοι, καθώς και οι ψαμμίτες, που διακρίνονται στην βόρεια πλευρά του νησιού. Υπάρχουν περίπου 12 ηφαιστειακά κέντρα, χωρίς να είναι κανένα ενεργό. Η ηφαιστειακή δραστηριότητα άρχισε πιο νωρίς από τα Μέθανα, καθώς και από όλα τα άλλα ηφαίστεια του ηφαιστειακού τόξου, του Αιγαίου.
Ηφαιστειακή δράση
Σύμφωνα με τους γεωλόγους, η ηφαιστειακή δραστηριότητα άρχισε αρχικά στο κεντρικό και στο βόρειο τμήμα του νησιού. Η πρώτη ηφαιστειακή φάση, η οποία αποτέλεσε κατά κάποιον τρόπο και την κύρια βάση του νησιού έλαβε χώρα πριν από 4,4 εκατομμύρια, με 3 εκατομμύρια χρόνια πριν. Η ηφαιστειότητα περιγράφεται από τρεις κύριες φάσεις. Η πρώτη, από την οποία και προέρχονται και τα παλαιότερα ηφαιστειακά πετρώματα εντάσσεται στις αρχές του Πλειόκαινου (4,7-4,4 εκατομμύρια χρόνια πριν). Χαρακτηρίζεται από ποικίλα ηφαιστειακά προϊόντα, μεταξύ των οποίων είναι τοφφίτες, ρυοδακιτικές λάβες, καθώς και ανδεσίτες. Σχημάτισε μάλιστα και τους δακίτες της Παλαιοχώρας, όπου ήταν η δεύτερη έκρηξη, κατά σειρά, από την στιγμή που άρχισε η ηφαιστειακή δράση, στην Αίγινα. Από αυτήν την έκρηξη δημιουργήθηκαν ο κεροστιλβικός δακίτης και ο κεροστιλβικός αυγιτικός δακίτης. Η δεύτερη φάση εξελίσσεται πριν από 3,9-3,0 εκατομμύρια χρόνια πριν (μέσο Πλειόκαινου). Τέλος, η τρίτη φάση εξελίσσεται πριν από 3,0-2,1 εκατομμύρια χρόνια πριν, σχηματίζοντας λάβα ανδεσιτικής και βασαλτικοανδεσιτικής σύστασης.
Το δεύτερο ηφαιστειακό επεισόδιο, γίνεται ίσως στο Πλειστόκαινο, αλλά η ακριβής ηλικία του είναι πολύ δύσκολο για να προσδιοριστεί. Περιλαμβάνει ρυοδακίτη, κεροστιλβικό ανδεσίτη, υπερσθενικό ανδεσίτη και ανδεσίτη. Γενικά οι πρώτες εκρήξεις του ρυοδακίτη και του ανδεσίτη, στις αρχές του Πλειόκαινου, δημιούργησαν το κύριο ηφαιστειακό οικοδόμημα του νησιού. Αυτή όμως η διαδικασία επιταχύνθηκε στα μέσα του Πλειόκαινου, ύστερα από τις βίαιες πλινιακές εκρήξεις. Άρα στο μεγαλύτερο της Αίγινας κυριαρχούν διάφοροι τύποι του Δακίτη και λιγότεροι του ανδεσίτη. Από την τελευταία ηφαιστειακή δράση δεν έχει υπάρξει ξανά κάποιο ηφαιστειακό επεισόδιο μέχρι σήμερα, για αυτό και θεωρείται ανενεργό.
Θερμές πηγές
Θερμές πηγές γνωστές για τις θαυμαστές θεραπευτικές ιδιότητές τους, υπάρχουν στην βόρεια πλευρά της Αίγινας, κοντά στη Σουβάλα και στη θέση Κακοπέρατο. Περιέχουν υδρόθειο και άλλα θεραπευτικά συστατικά, ενώ και οι δύο έχουν θερμοκρασία κοντά στους 25οC Τα ερείπια που υπάρχουν εκεί κοντά μας δείχνουν ότι χρησιμοποιούνταν ευρέως κατά την αρχαιότητα.
Παραπομπές
Κατηγορία:Ηφαιστειογενή νησιά Κατηγορία:Αίγινα
Γιώργος Λιάνης
Ο Γιώργος Λιάνης είναι Έλληνας δημοσιογράφος, συγγραφέας και πολιτικός.
Βιογραφικό
Γεννήθηκε στις 2 Σεπτεμβρίου 1942 στο Αμύνταιο Φλώρινας. Είναι o πρώτος εξάδελφος της Δήμητρας Λιάνη και ανιψιός του καθηγητή και υπουργού Γιώργου Λιάνη και του υποστράτηγου Κωνσταντίνου Λιάνη. Σπούδασε στο Χημικό Τμήμα του Αριστοτελείου Πανεπιστημίου Θεσσαλονίκης. Στα νεανικά του χρόνια υπήρξε ποδοσφαιριστής του Ηρακλή Θεσσαλονίκης στην Α΄Εθνική.
Ήταν βασικός μάρτυρας στη δίκη των πρωταιτίων της Χούντας, καταθέτοντας σημαντικά έγγραφα, αλλά και μαγνητοφωνημένες συνομιλίες που είχε αποκτήσει με στοιχεία κατά των Γ. Παπαδόπουλου, Ι. Λαδά και Δ. Ιωαννίδη.
Εξελέγη βουλευτής Φλώρινας με το ΠΑ.ΣΟ.Κ. τον Ιούνιο του 1989 και επανεξελέγη τον Νοέμβρη του 1989, το 1990, 1993, 1996, 2000,  2004, 2007 και  2009. Διετέλεσε Υφυπουργός Αθλητισμού στο Υπουργείο Πολιτισμού στα διαστήματα 1993-1996 και 2002-2004.
Στις 14 Ιουνίου 2011 αποχώρησε από την Κοινοβουλευτική Ομάδα του ΠΑ.ΣΟ.Κ, αρνούμενος να ψηφίσει το Μεσοπρόθεσμο πρόγραμμα εξυγίανσης της ελληνικής οικονομίας.
Προσωπική ζωή
Ο Γιώργος Λιάνης έχει κάνει τρεις γάμους με ισάριθμα διαζύγια. Από τον πρώτο γάμο του απέκτησε μια κόρη, την Τατιάνα. Το 1978 παντρεύτηκε την τραγουδίστρια, Λιζέτα Νικολάου, με την οποία απέκτησαν ένα γιο, τον Αλέξανδρο. Το ζευγάρι χώρισε το 1983. Σύζυγός του υπήρξε και η ηθοποιός, Κοραλία Καράντη, από το 2003 έως το 2013 όταν πήραν διαζύγιο.
Συγγραφικό έργο
Έχει εκδόσει τα εξής βιβλία:
Εξωτερικοί σύνδεσμοι
Κατηγορία:Έλληνες δημοσιογράφοι Κατηγορία:Έλληνες συγγραφείς Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Φλώρινας
Εκτροχιασμός τρένου στο Βιαρέτζο
Ο εκτροχιασμός τρένου στο Βιαρέτζο συνέβη όταν εμπορευματικό τρένο βγήκε από τη γραμμή και τυλίχθηκε στις φλόγες. Το δυστύχημα σημειώθηκε στις 29 Ιουνίου 2009 στον σιδηροδρομικό σταθμό του Βιαρέτζο της Λούκκα, πόλη στην περιοχή της Τοσκάνης της Κεντρικής Ιταλίας. Τριάντα δύο άνθρωποι σκοτώθηκαν και άλλοι είκοσι έξι τραυματίστηκαν.
Λεπτομέρειες
αριστερά|μικρογραφία| Κάποια βαγόνια σταθμευμένα κοντά στη σιδηροδρομική γραμμή καίγονται Η εμπορευματική αμαξοστοιχία αρ. 50325 από το Τρεκάτε προς το Γκριτσινιάνο, που ελκυόταν από μηχανή κλάσης E655 E 655 175 με 14 βαγόνια - βυτία εκτροχιάστηκε στο Βιαρέτζο στις 23:48 τοπική ώρα (21:48 UTC ) στις 29 Ιουνίου Από τα 14 βαγόνια, το πρώτο βαγόνι είχε καταγραφεί ως ανήκον στους Πολωνικούς Κρατικούς Σιδηροδρόμους (Polskie Koleje Państwowe), τα άλλα 13 βαγόνια από τους Γερμανικούς Σιδηροδρόμους (DB). Το πρώτο βαγόνι με εγγραφή DB, Νο. 338078182106, το οποίο ανήκε στην GATX Rail Austria GmbH εκτροχιάστηκε σε επίπεδη γραμμή στο σταθμό του Βιαρέτζο. Το βαγόνι χτύπησε στην πλατφόρμα του σταθμού και ανατράπηκε προς τα αριστερά. Τα επόμενα τέσσερα βαγόνια ανατράπηκαν επίσης και τα δύο που ακολουθούσαν εκτροχιάστηκαν αλλά παρέμειναν όρθια. Τα τελευταία επτά βαγόνια δεν εκτροχιάστηκαν, παραμένοντας ανέπαφα στη γραμμή. Τα εκτροχιασμένα βαγόνια έπεσαν σε σπίτια πλάι στη σιδηροδρομική γραμμή.
Μερικά από τα βαγόνια ανήκαν στην KVG Kesselwagen, τμήμα της GATX, και μισθώθηκαν στην ExxonMobil και την ERG (ιδιοκτήτρια του διυλιστηρίου πετρελαίου από όπου ξεκίνησε το τρένο), αναφέρθηκε ότι μετέφεραν Υγροποιημένο Αέριο (LPG). Δύο από αυτά εξερράγησαν και πήραν φωτιά. Επτά άνθρωποι έχασαν τη ζωή τους όταν κατέρρευσε ένα σπίτι. Ένα όγδοο άτομο που σκοτώθηκε αναφέρθηκε ότι επέβαινε σε σκούτερ σε δρόμο δίπλα στο σιδηρόδρομο. Ένα παιδί εντοπίστηκε απανθρακωμένο μέσα σε αυτοκίνητο μπροστά από το σπίτι που έμενε με τους γονείς του. Εικάζεται ότι οι γονείς του το έβαλαν στο αυτοκίνητο για να το σώσουν και μετά επέστρεψαν στο σπίτι για να σώσουν τα άλλα δύο τους παιδιά.
Από το δυστύχημα τραυματίστηκαν ελαφρά τα δύο μέλη του πληρώματος του τρένου. Μεγάλη έκταση  του Βιαρέτζο υπέστη ζημιές από τις επακόλουθες πυρκαγιές που προκλήθηκαν από τα βαγόνια που μετέφεραν υγραέριο αυταναφλεγόμενο. Στο δυστύχημα αναφέρθηκε ότι τραυματίστηκαν είκοσι έξι άτομα. Το ατύχημα είναι το χειρότερο σιδηροδρομικό δυστύχημα στην Ιταλία μετά τη σύγκρουση δύο τρένων στο Μουράτσε ντι Βάντο (Murazze di Vado) κοντά στη Μπολόνια στις 15 Απριλίου 1978, όπου σκοτώθηκαν 48 άνθρωποι. Αναφέρθηκε ότι από την έκρηξη και τη φωτιά καταστράφηκε ολόκληρος ο δρόμος.
Συνέπειες
Οι τοπικές αρχές κήρυξαν την περιοχή σε κατάσταση έκτακτης ανάγκης. Περίπου 1.000 κάτοικοι του Βιαρέτζο απομακρύνθηκαν από τα σπίτια τους ως αποτέλεσμα του δυστυχήματος. Ο Ιταλός πρωθυπουργός Σίλβιο Μπερλουσκόνι επισκέφθηκε το Βιαρέτζο «για να πάρει τον έλεγχο της κατάστασης», αλλά δέχθηκε αποδοκιμασίες και κραυγές «γύρνα σπίτι σου». Ο Δρ. Ενρίκο Πέτρι, αυτόπτης μάρτυρας και γιατρός του τοπικού νοσοκομείου, είπε ότι 36 άτομα μεταφέρθηκαν στο νοσοκομείο Versilia στο Βιαρέτζο με εγκαύματα στο 80–90%. Συνέκρινε τα επακόλουθα με τρομοκρατική επίθεση. Το δυστύχημα άφησε άστεγους περίπου 100 ανθρώπους. Είχε επίσης ως αποτέλεσμα τη διακοπή των σιδηροδρομικών υπηρεσιών μεταξύ Ρώμης και Γένοβας. Ο σιδηροδρομικός σταθμός του Βιαρέτζο άνοιξε ξανά εν μέρει στις 3 Ιουλίου 2009.
Αίτια
Η Γενική Διεύθυνση Σιδηροδρομικών Ερευνών, τμήμα του Ιταλικού Υπουργείου Υποδομών και Μεταφορών ξεκίνησε έρευνα για τα αίτια του δυστυχήματος. Η ιταλική αστυνομία είπε ότι το δυστύχημα μπορεί να προκλήθηκε από κατεστραμμένες γραμμές ή να υπήρχε πρόβλημα με τα φρένα στο τρένο. Το ιταλικό συνδικάτο CGIL αναφέρεται ότι κατηγόρησε την άθλια κατάσταση του τροχαίου υλικού. H συντήρηση του βαγονιού ήταν ευθύνη της GATX. Ως πιθανή αιτία διερευνάται η αστοχία άξονα στο βαγόνι που εκτροχιάστηκε. Εν αναμονή των επίσημων πορισμάτων των εξεταστικών επιτροπών, η πιθανή αιτία του ατυχήματος αποδίδεται σε δομική αστοχία άξονα του βαγονιού του πρώτου βαγονιού - βυτίου που εκτροχιάστηκε. Ο Ιταλός υπουργός Μεταφορών Αλτέρο Ματτεόλι (Altero Matteoli) ενημέρωσε το ιταλικό κοινοβούλιο την 1η Ιουλίου ότι ένας ελαττωματικός άξονας μπορεί να προκάλεσε το δυστύχημα.
Στις 29 Ιουλίου 2009 πραγματοποιήθηκε Έκτακτη Συνάντηση Δικτύου του Δικτύου Εθνικών Αρχών Ασφάλειας. Κάλεσε τα μέλη να μεταδώσουν πληροφορίες σχετικά με προβλήματα που σχετίζονται με τους άξονες τύπου Α σε σιδηροδρομικούς φορείς, ιδιοκτήτες και κατόχους εμπορευματικών βαγονιών.
Διώξεις
Το 2017, το Δικαστήριο της Λούκκα δίκασε τριάντα τρία άτομα σε σχέση με τον εκτροχιασμό. Η πρωτόδικη δίκη ολοκληρώθηκε με δέκα κατηγορούμενους να αθωώνονται και τους υπόλοιπους να καταδικάζονται, συμπεριλαμβανομένων των πρώην CEO της Rete Ferroviaria Italiana (RFI) Μάουρο Μορέττι και Μικέλε Μάριο Ελία. Ο Μορέττι καταδικάστηκε σε επτά χρόνια φυλάκιση για τον ρόλο του ως Διευθύνοντος Συμβούλου της RFI (2001-2006), αλλά αθωώθηκε ως Διευθύνων Σύμβουλος της Ιταλικών Κρατικών Σιδηροδρόμων (FS) (2006-2014), ενώ ο Ελία καταδικάστηκε σε επτάμισι χρόνια. Ωστόσο, το Δικαστήριο της Λούκκα επέβαλε τις υψηλότερες ποινές (από έξι έως οκτώ χρόνια) στους κατηγορούμενους των εταιρειών Gatx Rail και Jungenthal, υπεύθυνους για τα μηχανικά προβλήματα που προκάλεσαν το ατύχημα.
Η πρωτόδικη απόφαση επιβεβαιώθηκε εν μέρει από το Εφετείο της Φλωρεντίας με την απόφαση της 20ής Ιουνίου 2019, το οποίο διέταξε επίσης την αθώωση της παραπεμπόμενης εταιρείας RFI και επιβεβαίωσε την απαλλαγή των Ιταλικών Κρατικών Σιδηροδρόμων και της FS Logistics από διοικητική ευθύνη. Κατά το 2020 όλοι οι καταδικασθέντες άσκησαν έφεση στο Ανώτατο Δικαστήριο.
Παραπομπές
Κατηγορία:Σελίδες με πηγές CS1 στα Ιταλικά (it) Κατηγορία:Σιδηροδρομικά ατυχήματα και δυστυχήματα
Βαλκανιζατέρ
Το Βαλκανιζατέρ είναι ελληνική ταινία δρόμου του 1997 σε σκηνοθεσία και σενάριο του Σωτήρη Γκορίτσα. Βασίζεται στο βιβλίο του Σάκη Τότλη Ο συνδυασμός Έδεσσα-Ζυρίχη. Στην ταινία πρωταγωνιστούν οι ηθοποιοί Στέλιος Μάινας, Γεράσιμος Σκιαδαρέσης και Γιώτα Φέστα. Η μουσική της ταινίας είναι του Νίκου Πορτοκάλογλου.
Πλοκή
Δύο φτωχοί φίλοι, ο Φώτης κι ο Σταύρος σε ένα χωριό της Έδεσσας, ακούν από έναν Έλληνα μετανάστη της Γερμανίας ότι διαρκώς υποτιμώμενο βουλγαρικό λέβα ανταλλάσσεται με δολάρια σε εξαιρετικά καλές τιμές στην μαύρη αγορά της Σόφιας, καταστρώνουν ένα σχέδιο για να πλουτίσουν. Σχεδιάζουν να υπεξαιρέσουν για μία εβδομάδα το ταμείο του αφεντικού της γυναίκας του Σταύρου, και να μετατρέψουν τις δραχμές σε δολάρια. Στη συνέχεια να πάνε στη Σόφια και να ανταλλάξουν τα δολάρια με λέβα και μετά να φτάσουν μέχρι την Ελβετία για να ξαναμετατρέψουν νομίμως τα λέβα σε δολάρια. Και στο τέλος να γυρίσουν στην Ελλάδα, επιστρέφοντας στο ταμείο και τα χρήματα που είχαν υπεξαιρέσει.
Ξεκινούν με ένα σαράβαλο αυτοκίνητο για τη Σόφια και στην πορεία βρίσκονται με χαλασμένο αυτοκίνητο να ψάχνουν ανταλλακτικά, βρίσκουν κοινά μεταξύ Ελλήνων και Βουλγάρων, ανταλλάσσουν δολάρια με λέβα σε μαύρες αγορές της Βουλγαρίας, ληστεύονται από αστυνομικούς, και όταν έχουν αλλάξει τα δολάρια συνεχίζουν τον ταξίδι για την Ελβετία. Στην Αυστρία συγκρούονται και καταστρέφεται το αυτοκίνητο, αλλά τους προσφέρονται δωρεάν ανταλλακτικά και φιλοξενούνται σε ένα ξενοδοχείο μαζί με ένα γκρουπ Γερμανών τουριστών τους οποίους εντυπωσιάζουν. Φτάνοντας στη Ζυρίχη, στην τράπεζα διαπιστώνουν ότι οι πληροφορίες τους ήταν λάθος σε ότι αφορά την ισοτιμία και δεν θα κέρδιζαν τίποτε. Σε μια στιγμή απόγνωσης ο Φώτης αποφασίζει να αλλάξουν τα λέβα με λίρες. Επιστρέφουν στο χωριό όπου περιμένουν ότι θα πιθανά θα πάνε φυλακή για την υπεξαίρεση. Η γυναίκα του Σταύρου εξηγεί στο αφεντικό της τι έγινε και του δίνει τις λίρες. Σε εκείνον άρεσε η έκβαση καθώς τα λεφτά ήταν ούτως ή άλλως «μαύρα» οπότε δεν θα μπορούσε να δηλώσει την κλοπή αλλά και θα ήθελε να μετατρέψει και άλλα σε λίρες πληρώνοντας τον Φώτη και τον Στέλιο να κάνουν το ίδιο και στο μέλλον, οπότε όλα λήγουν καλώς.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες δρόμου Κατηγορία:Ταινίες γυρισμένες στην Ελλάδα Κατηγορία:Ταινίες βασισμένες σε ελληνικά μυθιστορήματα Κατηγορία:Ελληνόφωνες ταινίες Κατηγορία:Ταινίες του 1997
Άγιος Χαράλαμπος Θεσσαλονίκης
Ο Άγιος Χαράλαμπος είναι οικισμός της τοπικής κοινότητας Σαρακήνας, της δημοτικής ενότητας (τέως δήμου) Καλλινδοίων, του δήμου Λαγκαδά, της περιφερειακής ενότητας (τέως νομού) Θεσσαλονίκης, στην περιφέρεια Κεντρικής Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λαγκαδά του νομού Θεσσαλονίκης, στο γεωγραφικό διαμέρισμα Μακεδονίας.
Ειδικές Διοικητικές Περιοχές της Κίνας
μικρογραφία|Οι δύο Ειδικές Διοικητικές Περιοχές του Χονγκ Κονγκ και του Μακάο Μία Ειδική Διοικητική Περιοχή της Λαϊκής Δημοκρατίας της Κίνας είναι ένα ιδιαίτερο είδος διοικητικής διαίρεσης στην Κίνα. Οι περιοχές αυτές απολαμβάνουν έναν υψηλό βαθμό αυτονομίας ενώ ταυτόχρονα αποτελούν αναπόσπαστες περιοχές της χώρας. Ωστόσο, παρά τη σχετική αυτονομία που προσφέρει η Κεντρική Λαϊκή Κυβέρνηση στις ειδικές διοικητικές περιοχές, το Εθνικό Λαϊκό Κογκρέσο παραμένει ικανό να επιβάλλει νόμους στις ειδικές διοικητικές περιοχές.
Άγιος Χαράλαμπος Θεσσαλονίκης
Γεωγραφία
Ο Άγιος Χαράλαμπος είναι ημιορεινός οικισμός στο νότιο τμήμα του νομού Θεσσαλονίκης. Βρίσκεται κοντά στους βορειοανατολικούς πρόποδες του Χορτιάτη και κοντά στην επαρχιακή οδό Θεσσαλονίκης-Ζαγκλιβερίου, σε μέσο σταθμικό υψόμετρο 255. Απέχει περίπου 44 χλμ Α.ΝΑ του κέντρου της Θεσσαλονίκης..
Solanum chacoense
Το Solanum chacoense είναι ένα είδος άγριας Πατάτας. Είναι εγγενές στη Νότια Αμερική, όπου μπορεί να βρεθεί στη Βραζιλία, Βολιβία, Αργεντινή, Περού, Ουρουγουάη, Παραγουάη "είναι ένα από τα πιο ευρέως διαδεδομένα άγρια είδη πατάτας." και Χιλή αναπτύσσεται ως ένα κοινό αγριόχορτο σε διαταραγμένους οικότοπους, όπως στους αγρούς καλλιεργειών. Επίσης, δύναται να βρεθεί στην Αυστραλία, Κίνα, Ηνωμένες Πολιτείες, Αγγλία, Νέα Ζηλανδία και αλλού ως εισαγόμενο είδος. Τελευταία, καλλιεργείται στην Ευρώπη και συγκεκριμένα στη Γαλλία και Ιταλία αλλά σε μικρή κλίμακα.
Ειδικές Διοικητικές Περιοχές της Κίνας
Το νομικό υπόβαθρο για τη δημιουργία των Ειδικών Διοικητικών Περιοχών (ΕΔΠ), σε αντίθεση με τις άλλες διοικητικές διαιρέσεις της Κίνας, προβλέπεται από το άρθρο 31 και όχι από το άρθρο 30, του Συντάγματος της Λαϊκής Δημοκρατίας της Κίνας, του 1982. Το άρθρο 31 ορίζει: «Το κράτος μπορεί να θεσπίζει ειδικές διοικητικές περιφέρειες όταν είναι απαραίτητο. Τα συστήματα που θα θεσπιστούν σε ειδικές διοικητικές περιφέρειες θα καθορίζονται από νόμο που θεσπίζεται από το Εθνικό Λαϊκό Κογκρέσο υπό το φως των ειδικών συνθηκών».
Άγιος Χαράλαμπος Θεσσαλονίκης
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 ως Τσιφλίκι και προσαρτήθηκε στην κοινότητα Λειβαδίου του νομού Θεσσαλονίκης. Το 1931 προσαρτήθηκε στην κοινότητα Σαρακήνας και το 1955 μετονομάστηκε σε Άγιος Χαράλαμπος. Με το ΦΕΚ 244Α - 04/12/1997 αποσπάστηκε από την κοινότητα Σαρακήνας και προσαρτήθηκε στον δήμο Καλινδοίων. Με το ΦΕΚ 87Α - 07/06/2010 αποσπάστηκε από τον δήμο Καλινδοίων και προσαρτήθηκε στον δήμο Λαγκαδά.
Ειδικές Διοικητικές Περιοχές της Κίνας
Επί του παρόντος, υπάρχουν δύο ΕΔΠ που έχουν θεσπιστεί έπειτα από εφαρμογή του άρθρου 31 του Συντάγματος. Αυτές είναι η Ειδική Διοικητική Περιοχή του Χονγκ Κονγκ και η Ειδική Διοικητική Περιοχή του Μακάο. Και οι δύο αποτελούσαν αποικίες ευρωπαϊκών χωρών, και παραδόθηκαν στην Κίνα το 1997 (το Χονγκ Κονγκ) και το 1999 (το Μακάο). Γενικά, οι δύο ΕΔΠ δεν θεωρούνται ότι αποτελούν μέρος της ηπειρωτικής Κίνας.
Solanum chacoense
Αυτό το φυτό, έχει ερευνηθεί εκτενώς στην αναζήτηση για την εύρεση τρόπων βελτίωσης της συγγενικής, καλλιεργούμενης πατάτας (Solanum tuberosum). Σεξουαλικά, είναι συμβατή με την κοινή πατάτα. Πιθανώς, να εισαχθεί σε περιοχές εκτός της συνήθους ακτίνας, όταν εισήχθη για μελέτη και αναπαραγωγή με την πατάτα. Πολλές από τις περιοχές όπου έχει ευρεθεί, είναι πλησίον μονάδων αναπαραγωγής των φυτών και βοτανικών κήπων. Αυτό το άγριο είδος περιέχει leptine glycoalkaloids που το καθιστούν ανθεκτικό στο σκαθάρι Colorado potato beetle (Leptinotarsa decemlineata), ένα παράσιτο στις καλλιέργειες πατάτας. Έχει επίσης δείξει αντίσταση στη verticillium wilt και στον ιό potato leafroll virus.
Άγιος Χαράλαμπος Θεσσαλονίκης
Πηγές
Κατηγορία:Δήμος Λαγκαδά Κατηγορία:Χωριά του νομού Θεσσαλονίκης
Ειδικές Διοικητικές Περιοχές της Κίνας
Οι ειδικές διοικητικές περιφέρειες δεν πρέπει να συγχέονται με τις ειδικές οικονομικές ζώνες. Οι τελευταίες είναι περιοχές στις οποίες ισχύουν ειδικοί οικονομικοί νόμοι για την προώθηση του εμπορίου και των επενδύσεων. Η Ειδική Διοικητική Περιοχή Γουολόνγκ στην επαρχία Σιτσουάν είναι φυσικό καταφύγιο και όχι μία ΕΔΠ όπως το Χονγκ Κονγκ ή το Μακάο.
Solanum chacoense
Άλλες ονομασίες
Η Solanum chacoense ονομάζεται και πατάτα Περού, κοινώς μωβ πατάτα πατάτα τρούφα. Ενώ, στην Ιταλία, οι κοινές του ονομασίες είναι: patate vitelotte, donna nerα (μαύρη γυναίκα), tartufo della Cina (Κινεζική τρούφα).
Ειδικές Διοικητικές Περιοχές της Κίνας
Χαρακτηριστικά
Οι δύο ειδικές διοικητικές περιοχές του Χονγκ Κονγκ και του Μακάο (που δημιουργήθηκαν το 1997 και το 1999 αντίστοιχα) έχουν η καθεμία ένα τοπικό σύνταγμα που ονομάζεται Βασικός Νόμος. Ο νόμος παρέχει στις περιοχές υψηλό βαθμό αυτονομίας, ξεχωριστό πολιτικό σύστημα και καπιταλιστική οικονομία σύμφωνα με την αρχή «μία χώρα, δύο συστήματα» που πρότεινε ο Τενγκ Σιαοπίνγκ.
Solanum chacoense
Περιγραφή
Το συγκεκριμένο είδος, χαρακτηρίζεται από το έντονο μωβ χρώμα και έχει πολλά οφέλη, καθώς περιέχει έως και δέκα φορές περισσότερα αντιοξειδωτικά, τις ανθοκυανίνες, σε σύγκριση με τις λευκές πατάτες και δεν περιέχει γλουτένη. Αυτές τις ιδιότητες, τις διατηρεί ακόμη και μετά το μαγείρεμα.
Ειδικές Διοικητικές Περιοχές της Κίνας
Υψηλός βαθμός αυτονομίας
Επί του παρόντος, οι κυβερνήσεις των Ειδικών Διοικητικών Περιοχών είναι υπεύθυνες για όλα τα ζητήματα, με εξαίρεση αυτά που αφορούν τις εξωτερικές υποθέσεις και την εθνική άμυνα. Κατά συνέπεια, το Εθνικό Λαϊκό Κογκρέσο εξουσιοδοτεί τις ΕΔΠ να ασκούν αυτόν τον υψηλό βαθμό αυτονομίας και να διαθέτουν εκτελεστικές, νομοθετικές και ανεξάρτητες δικαστικές εξουσίες.
Solanum chacoense
Περιγραφή
Είναι μικρές σε μέγεθος και η σάρκα τους έχει το ίδιο σκούρο χρώμα που έχει και η φλούδα τους. Μαγειρεύονται όπως ακριβώς και οι υπόλοιπες πατάτες. Η γεύση τους θυμίζει ελαφρώς κάστανο και η υφή τους είναι αρκετά αμυλώδης, γι' αυτό και δίνουν εξαιρετικούς πουρέδες.
Ειδικές Διοικητικές Περιοχές της Κίνας
Εξωτερικές υποθέσεις
Οι Ειδικές Διοικητικές Περιοχές (ΕΔΠ), αν και έχουν περιορισμένες διεθνείς σχέσεις αφού αποτελούν μέρος της Κίνας, εξουσιοδοτούνται να συνάπτουν ένα ευρύ φάσμα συμφωνιών με άλλες χώρες και εδάφη, όπως η αμοιβαία κατάργηση της βίζας, η αμοιβαία νομική συνδρομή, οι αεροπορικές υπηρεσίες, η έκδοση υπόπτων, ο χειρισμός της διπλής φορολογίας και άλλες, χωρίς ανάμειξη της Κεντρικής Κινεζικής Κυβέρνησης. Ωστόσο, σε ορισμένες διπλωματικές συνομιλίες που περιλαμβάνουν μία ΕΔΠ, η ενδιαφερόμενη ΕΔΠ μπορεί να επιλέξει να στείλει αξιωματούχους για να συμμετάσχουν στην αντίστοιχη κινεζική αντιπροσωπεία. Για παράδειγμα, όταν η πρώην Υπουργός Υγείας του Χονγκ Κονγκ, Μάργκαρετ Τσαν έγινε Γενική Διευθύντρια του Παγκόσμιου Οργανισμού Υγείας (ΠΟΥ), υπηρέτησε στον οργανισμό ως εκπρόσωπος της Λαϊκής Δημοκρατίας της Κίνας, και όχι του Χονγκ Κονγκ.
Παράλληλα είναι μέλη διαφόρων διεθνών οργανισμών όπως του Παγκοσμίου Οργανισμού Εμπορίου, της Οικονομικής Συνεργασίας Ασίας-Ειρηνικού κλπ.
Solanum chacoense
Σημειώσεις
<references responsive="0" group="Σημ." />
Παραπομπές
Κατηγορία:Στρυχνοειδή Κατηγορία:Φαρμακευτικά φυτά
Ειδικές Διοικητικές Περιοχές της Κίνας
Εξωτερικές υποθέσεις
Η κυβέρνηση του Χονγκ Κονγκ και η κυβέρνηση του Μακάο έχουν ιδρύσει Οικονομικά και Εμπορικά γραφεία σε κάποια κράτη σε όλο τον κόσμο. Οι αποστολές του Χονγκ Κονγκ ονομάζονται Hong Kong Economic and Trade Offices (HKETOs), ενώ οι αποστολές του Μακάο ονομάζονται Delegação Económica e Comercial de Macaus (DECM). Τα γραφεία αυτά προστατεύουν μερικώς τα συμφέροντα των ΕΔΠ. Για περιοχές χωρίς Οικονομικά και Εμπορικά γραφεία, οι κινεζικές διπλωματικές αποστολές αναλαμβάνουν την προστασία των συμφερόντων που σχετίζονται με το Χονγκ Κονγκ και το Μακάο.
Από την άλλη μεριά, ορισμένες χώρες που έχουν διπλωματικές σχέσεις με την κεντρική κινεζική κυβέρνηση διατηρούν Γενικά Προξενεία στο Χονγκ Κονγκ και στο Μακάο. σύνδεσμος=//upload.wikimedia.org/wikipedia/commons/thumb/2/23/HKETO-London.JPG/220px-HKETO-London.JPG|μικρογραφία| Οικονομικό και Εμπορικό Γραφείο στο [[Λονδίνο]] σύνδεσμος=//upload.wikimedia.org/wikipedia/commons/thumb/0/09/Macao.jpg/250px-Macao.jpg|μικρογραφία|250x250εσ| Οικονομικό και Εμπορικό Γραφείο του Μακάο στην [[Πορτογαλία]]
Ολυμπιακοί Αγώνες
Σε αθλητικές εκδηλώσεις όπως οι Ολυμπιακοί Αγώνες ή οι Ασιατικοί Αγώνες, οι ΕΔΠ μπορούν να συμμετέχουν ως διαφορετικές οντότητες, με τις δικές τους ανεξάρτητες ομάδες. Ωστόσο, πρέπει να συμμετέχουν με τα ονόματα «Χονγκ Κονγκ, Κίνα» ή «Μακάο, Κίνα». Εξάλλου, και υπό αποικιακό έλεγχο το Χονγκ Κονγκ και το Μακάο μπορούσαν να διαγωνίζονται σε διεθνείς αθλητικές εκδηλώσεις.
Άμυνα και στρατός
Ο Λαϊκός Απελευθερωτικός Στρατός διαθέτει φρουρές και στις δύο ΕΔΠ. Οι αρχές της Κίνας έχουν πει ότι ο κινεζικός στρατός δεν θα επιτρέπεται να παρεμβαίνει στις τοπικές υποθέσεις του Χονγκ Κονγκ και του Μακάο και θα συμμορφώνεται με τους νόμους των ΕΔΠ. Το 1988, ο μελετητής Chen Fang της Ακαδημίας Στρατιωτικών Επιστημών προσπάθησε μάλιστα να προτείνει την έννοια «Ένας στρατός, δύο συστήματα» για να διαχωρίσει την αμυντική λειτουργία και τις δημόσιες λειτουργίες στο στρατό. Ο κινεζικός στρατός που εδρεύει στις ΕΔΠ δεν συμμετέχει στη διακυβέρνηση της ΕΔΠ, αλλά η κυβέρνηση της περιοχής μπορεί να τους ζητήσει βοήθεια από την φρουρά σε περιόδους έκτακτης ανάγκης, όπως έπειτα από φυσικές καταστροφές. Η άμυνα του Χονγκ Κονγκ και του Μακάο από εξωτερικές απειλές είναι αποκλειστικά ευθύνη της κυβέρνησης της Κίνας.
Ένα σχέδιο νόμου της ΛΔΚ του 1996 απαγόρευσε επιχειρηματικές δραστηριότητες του κινεζικού στρατού στο Χονγκ Κονγκ, αλλά νομικά κενά επιτρέπουν επιχειρήσεις να λειτουργούν ενώ τα κέρδη αυτών διοχετεύονται πίσω στον στρατό. Υπάρχουν πολλές εταιρείες που διευθύνονται από τον κινεζικό στρατό στο Χονγκ Κονγκ. ο Λαϊκός Απελευθερωτικός Στρατός έχει επίσης σημαντικές εκτάσεις στο Χονγκ Κονγκ αξίας δισεκατομμυρίων δολαρίων.
Μετανάστευση και εθνικότητα
Κάθε μία Εδική Διοικητική Περιοχή εκδίδει από μόνη της διαβατήρια στους μόνιμους κατοίκους της, που είναι ταυτόχρονα και Κινέζοι πολίτες. Οι πολίτες της Κίνας για να κατέχουν διαβατήριο μία ΕΔΠ, πρέπει επίσης να πληρούν μία από τις ακόλουθες προϋποθέσεις:
Εκτός από το ότι παρέχουν στον κάτοχο προξενική προστασία από το Υπουργείο Εξωτερικών της Λαϊκής Δημοκρατίας της Κίνας, αυτά τα διαβατήρια διευκρινίζουν επίσης ότι ο κάτοχος έχει δικαίωμα διαμονής στην ΕΔΠ που εκδόθηκε.
Λόγω του αποικιακού παρελθόντος τους, πολλοί κάτοικοι των ΕΔΠ έχουν κάποια μορφή μη κινεζικής υπηκοότητας (π.χ. Καθεστώς βρετανικής (υπερπόντιας) υπηκοότητας, βρετανική υπηκοότητα, ή πορτογαλική υπηκοότητα). Ωστόσο, οι κάτοικοι των ΕΔΠ που είναι κινεζικής καταγωγής θεωρούνταν πάντα ως Κινέζοι πολίτες από τις αρχές της Κίνας, με εξαίρεση βέβαια το Μακάο, όπου οι κάτοικοι κινεζικής καταγωγής μπορούν να επιλέξουν την κινεζική ή την πορτογαλική υπηκοότητα. Αν και ο Κινεζικός Νόμος περί Ιθαγένειας δεν αναγνωρίζει την διπλή υπηκοότητα, ειδική ερμηνεία του νόμου επέτρεψε στους Κινέζους πολίτες να διατηρήσουν το ξένο «δικαίωμα διαμονής» τους και να χρησιμοποιούν ταξιδιωτικά έγγραφα που εκδίδονται από την ξένη χώρα. Ωστόσο, τέτοια ταξιδιωτικά έγγραφα δεν μπορούν να χρησιμοποιηθούν για ταξίδια στην ηπειρωτική Κίνα και τα ενδιαφερόμενα άτομα πρέπει να χρησιμοποιήσουν Άδειες Επιστροφής. Επομένως, ισχύει ο κανόνας της κύριας ιθαγένειας, ώστε ο κάτοχος να μην απολαμβάνει προξενική προστασία ενώ βρίσκεται στην ηπειρωτική Κίνα. Οι Κινέζοι πολίτες που έχουν επίσης ξένη υπηκοότητα μπορούν να δηλώσουν αλλαγή ιθαγένειας στο Τμήμα Μετανάστευσης των αντίστοιχων ΕΔΠ και, κατόπιν έγκρισης, δεν θα θεωρούνται πλέον Κινέζοι πολίτες.
Οι μόνιμοι κάτοικοι των ΕΔΠ που δεν είναι Κινέζοι πολίτες (συμπεριλαμβανομένων των απάτριδων) δεν είναι επιλέξιμοι για τα διαβατήρια των ΕΔΠ. Τα άτομα που έχουν μη κινεζική υπηκοότητα πρέπει να λάβουν διαβατήρια από ξένες διπλωματικές αποστολές που αντιπροσωπεύουν τις χώρες ιθαγένειάς τους. Για όσους είναι απάτριδες, κάθε ΕΔΠ μπορεί να εκδώσει τη δική του μορφή πιστοποιητικών ταυτότητας, π.χ έγγραφο ταυτότητας, αντί εθνικών διαβατηρίων για τα ενδιαφερόμενα πρόσωπα. Οι Κινέζοι πολίτες που είναι μη μόνιμοι κάτοικοι δύο ΕΔΠ δεν δικαιούνται επίσης τα ειδικά διαβατήρια των περιοχών αυτών, αλλά μπορούν να αποκτήσουν πιστοποιητικά ταυτότητας, όπως και οι απάτριδες.
Παραπομπές
Κατηγορία:Ειδικές διοικητικές περιοχές της Κίνας Κατηγορία:Λήμματα που περιέχουν κείμενο στα πορτογαλικά Κατηγορία:Διοικητική διαίρεση της Κίνας
Αβρόκομα
Το αβρόκομα (Abrocoma) είναι γένος τρωκτικών ζώων, που ανήκουν στην ομώνυμη οικογένεια αβροκομίδες και ζουν στις Άνδεις της Νότιας Αμερικής, από το νότιο Περού μέχρι την κεντρική Χιλή. Το γένος περιλαμβάνει οκτώ είδη, τα περισσότερα από τα οποία ζουν σε απομονωμένα βουνά στη βορειοδυτική Αργεντινή. Τα αρχαιότερα απολιθώματα καβιόμορφων θηλαστικών είναι απολιθώματα αβροκομάτων και χρονολογούνται στο ανώτερο Ηώκαινο και το πρώιμο Ολιγόκαινο, δηλαδή πριν από 37,5 έως 31,5 εκατομμύρια έτη.
Περιγραφή και ονομασίες
Το αβρόκομα έχει πυκνό τρίχωμα (γούνα), απαραίτητο για να αντιμετωπίζει το κρύο στα ορεινά μέρη όπου ζει. Το τρίχωμά του, με χρώμα γκρι-ασημί, είναι μαλακό σαν μετάξι (από όπου και η ονομασία του, από τις αρχαίες ελληνικές λέξεις αβρός = μαλακός και κόμη = τρίχωμα, μαλλιά), ανήκει άλλωστε στην ίδια υπεροικογένεια με το τσιντσιλά, γνωστό για την πανάκριβη γούνα του. Το αβρόκομα μοιάζει όμως στο σχήμα του σώματός του με αρουραίο με κοντή ουρά, αν και η ουρά του, αντίθετα με εκείνη των αρουραίων, είναι επίσης καλυμμένη με πυκνό τρίχωμα. Μια κοινή ονομασία του γένους είναι εξαιτίας αυτού «αρουραίος τσιντσιλά»
Είδη
Επιπροσθέτως, το είδος Cuscomys oblativus ταξινομείτο παλαιότερα στο γένος, ως Abrocoma oblativus, αλλά όχι πλέον.
Βιβλιογραφία
Αβροκομα
Μπραζιλέρο
Το Μπραζιλέρο είναι μια ελληνική ταινία του 2001 σε σενάριο και σκηνοθεσία του Σωτήρη Γκορίτσα. Πρωταγωνιστούν οι Στέλιος Μάινας, Ιβάνο Μαρεσκότι, Ρούφους Μπεκ, Μαρία Κεχαγιόγλου, Γεράσιμος Σκιαδαρέσης, Παναγιώτης Σαπουνάκης και η μουσική είναι του Νίκου Πορτοκάλογλου.
Συμμετείχε στο διαγωνιστικό τμήμα του 42ου φεστιβάλ Θεσσαλονίκης.
Πλοκή
Ο ευκατάστατος παράγοντας μιας ελληνικής επαρχιακής πόλης δέχεται ξαφνικά την αιφνιδιαστική επίσκεψη δυο Ευρωπαίων οικονομικών ελεγκτών, μιας τρόικας της εποχής, που έρχονται κατεπειγόντως να ελέγξουν την κατάληξη των ευρωπαϊκών δανείων σε Έλληνες επιχειρηματίες.
Η ταινία αφηγείται την κωμικοτραγική περιπέτεια της σύγκρουσης  του Έλληνα με τους Ευρωπαίους ελεγκτές. Μια σάτιρα τόσο της Ελλάδας όσο και της Ευρώπης.
Τζωρτζ Στίγκλερ
Ο Τζωρτζ Τζόζεφ Στίγκλερ (17 Ιανουαρίου 1911 – 1 Δεκεμβρίου 1991) ήταν Αμερικανός οικονομολόγος. Βραβευμένος με το Νόμπελ των Οικονομικών Επιστημών το 1982, υπήρξε ένας από τους βασικούς ηγέτες της Οικονομικής Σχολής του Σικάγο, μαζί με τον Μίλτον Φρίντμαν.
Ζωή και καριέρα
Το 1933 ο Στίγκλερ γράφτηκε στο Πανεπιστήμιο του Σικάγο, χάρη σε μια υποτροφία την οποία έλαβε από αυτό· το 1938 του απονεμήθηκε ο τίτλος του Διδάκτορα των Οικονομικών Επιστημών από το ίδιο Πανεπιστήμιο. Η διδακτική του εμπειρία ξεκίνησε το 1936 από το Άϊοβα Στέητ Κόλετζ, στο οποίο δίδαξε έως το 1938. Κατά τη διάρκεια του Δευτέρου Παγκοσμίου Πολέμου βρέθηκε τον περισσότερο χρόνο στο Πανεπιστήμιο Κολούμπια, όπου διεξήγαγε μαθηματικές και στατιστικές έρευνες για το Σχέδιο Μανχάταν. Κατόπιν εργάσθηκε για ένα χρόνο στο Πανεπιστήμιο Μπράουν. Εργάσθηκε ως καθηγητής στο Πανεπιστήμιο Κολούμπια από το 1947 έως το 1958.
Κατά τη διάρκεια της παραμονής του στο Σικάγο, επηρεάστηκε σε μεγάλο βαθμό από τον Φρανκ Νάιτ, τον επιβλέποντα της διατριβής του. Ο Φριντμαν, φίλος του για πάνω από εξήντα χρόνια, τη σχολιάζει ως αξιοσημείωτη καθώς μόνο τρεις ή τέσσερις φοιτητές κατάφεραν να ολοκληρώσουν τη διδακτορική τους διατριβή υπό τον Νάιτ στα 28 χρόνια του στο Σικάγο. Οι Τζέικομπ Βάινερ και Χένρι Σίμονς επίσης τον επηρέασαν και μεταξύ των μαθητών του, ο Άλλεν Ουάλις και ο Μίλτον Φριντμαν.
Ο Στίγκλερ είναι περισσότερο γνωστός για την ανάπτυξη της Οικονομικής Θεωρίας της Ρύθμισης (Economic Theory of Regulation), γνωστή και ως άλωση (capture), η οποία λέει ότι ομάδες συμφερόντων και άλλοι πολιτικοί συμμετέχοντες θα χρησιμοποιήσουν τις ρυθμιστικές εξουσίες και τις εξουσίες καταναγκασμού του κράτους προκειμένου να διαμορφώσουν νόμους και ρυθμίσεις κατά τρόπο επωφελή γι’ αυτούς. Αυτή η θεωρία αποτελεί μέρος του πεδίου των οικονομικών που αναφέρεται στη δημόσια επιλογή (public choice). Επιπλέον, διεξήγαγε εκτεταμένη έρευνα στην ιστορία της οικονομικής σκέψης (history of economic thought).
Η πιο σημαντική συνεισφορά του Στίγκλερ στα οικονομικά βρίσκεται στο άρθρο - ορόσημο του με τίτλο «Τα Οικονομικά της Πληροφορίας»(“The Economics of Information”). Σύμφωνα με τον Φρίντμαν, ο Στίγκλερ «κατ’ ουσία δημιούργησε ένα νέο πεδίο μελέτης για τους οικονομολόγους». Στο άρθρο του, ο Στίγκλερ τόνισε την σημασία της πληροφορίας γράφοντας, «Κάποιος δεν χρειάζεται καν να πει σε ακαδημαϊκούς ότι οι πληροφορία είναι ένας πολύτιμος πόρος: η γνώση είναι δύναμη. Και όμως κατοικεί σε μια παράγκα στην πόλη των οικονομικών».
Ήταν γνωστός για την εξαιρετική αίσθηση του χιούμορ του, και έγραψε αρκετές παρωδίες μελετών. Στο βιβλίο του The Intellectual and the Marketplace, για παράδειγμα, προσέφερε τον νόμο της ελαστικότητας ζήτησης και προσφοράς του Στίγκλερ, που λέει πως όλες οι καμπύλες ζήτησης είναι ανελαστικές και όλες οι καμπύλες προσφοράς είναι ανελαστικές επίσης. Η μελέτη παραπέμπει σε έρευνες που βρήκαν πολλά αγαθά και υπηρεσίες να είναι ανελαστικά μακροχρόνια, και επιπλέον προσέφερε μια υποτιθέμενη απόδειξη για αυτό. Στο τέλος ανακοίνωσε πως στην επόμενη μελέτη του θα αποδείκνυε πως το σύστημα τιμών δεν υπάρχει. Σε άλλη μελέτη του, «Η αλήθεια σχετικά με την διδασκαλία», περιγράφει τις επιπτώσεις από μια σειρά από δικαστικές αποφάσεις που καθιστούσαν τα πανεπιστήμια νομικά υπεύθυνα για τα σφάλματα στην διδασκαλία. Η «δίαιτα του Στίγκλερ» πήρε το όνομά της από αυτόν.
Ο Στίγκλερ έγραψε πολλά άρθρα σχετικά με την ιστορία των οικονομικών, τα οποία εκδόθηκαν σε κορυφαία επιστημονικά περιοδικά και επανεξέδωσε 14 από αυτά το 1965. Η κριτική στο American Economic Review έλεγε πως «Πολλές από αυτές τις εκθέσεις έχουν γίνει τόσο γνωστά ορόσημα που κανένας ακαδημαϊκός σε αυτό τον τομέα δεν θα έπρεπε να μην τα γνωρίζει» και επιπλέον, «Ο σαφής πεζός λόγος, η διεισδυτική λογική, και το οξύμωρο χιούμορ είναι τα χαρακτηριστικά γνωρίσματα του συγγραφέα». Ωστόσο, η οικονομολόγος Ντερντρ ΜακΚλόσκι αργότερα αναφέρθηκε στον Στίγκλερ ως «έναν από τους χειρότερους ιστορικούς της οικονομικής σκέψης στην Ιστορία του κλάδου» ο οποίος «διάβαζε πολύ αλλά δεν ήταν συγκεντρωμένος »
Ο Στίγκλερ ήταν ιδρυτικό μέλος της Mont Pelerin Society και πρόεδρός της από το 1976 ως το 1978. Του απονεμήθηκε το Εθνικό Μετάλλιο Επιστημών το 1987.
Εξωτερικοί σύνδεσμοι
Κατηγορία:Αμερικανοί οικονομολόγοι Κατηγορία:Βραβευμένοι με Νόμπελ Οικονομικών Επιστημών
1201 Στρένουα
Η Στρένουα (Strenua) είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,40. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη λατινική λέξη strenuus = σβέλτος, δραστήριος.
Φυσικά χαρακτηριστικά
Η μέση διάμετρος της Στρένουα εκτιμάται σε 34,86 χιλιόμετρα. Ο φασματικός τύπος της είναι Xc, ενώ το γεωμετρικό άλβεδό της είναι 0,0401. Η Στρένουα περιστρέφεται γύρω από τον εαυτό της μία φορά κάθε περίπου 15 ώρες, μία μάλλον αργή περιστροφή για αστεροειδή.
Εξωτερικοί σύνδεσμοι
Στρενουα